ASKØY SEILFORENING

Arrangerer

Hjeltefjordseilasen 17 okt 2015

**SEILINGSBESTEMMELSER**

# 1 REGLER

**1.1** Regattaen vil være underlagt reglene slik de er definert i *Kappseilingsreglene*.

**1.2** Skandinaviske seilforbund og NSF`s forskrifter vil gjelde.

**1.3** Klassereglene for Yngling vil gjelde.

**1.3** Spesielle regler i yngling gjelder

**1.4** Båtene trenger ikke å ha med anker. Dette endrer regel C. 5. 1 (a)(2) i klassereglene

**1.5** Regler for forskrifter om lisens, reklame og doping.

**1.6** Dersom det er konflikt mellom regattaens kunngjøring og Seilingsbestemmelser vil seilingsbestemmelsene ha presedens. Dette forandrer regel RRS 63.7

# 2 BESKJEDER TIL DELTAGERE

Beskjeder til deltagerne vil bli slått opp på den offisielle oppslagstavlen som er ved regattakontoret på ASF`s klubbhus.

# 3 ENDRINGER I SEILINGSBESTEMMELSENE

Eventuelle endringer i seilings-bestemmelsene vil bli oppslått før kl. 0900 samme dag de trer i kraft, bortsett fra at eventuelle forandringer i tidsprogrammet for seilasene vil bli oppslått før kl 2000 dagen før de trer i kraft.

# 4 SIGNALER PÅ LAND

**4.1** Signaler på land vil bli gitt på flaggstang på kaien utenfor ASF`s klubbhus.

**4.2** Når flagg AP vises på land skal ‘1 minutt’ erstattes med ‘ikke mindre enn 45 minutter’ i seilassignalet AP.

# 5 TIDSPROGRAM

**5.1 Velkomsttale og praktisk informasjon vil bli gitt kl 10.00 ved klubbhuset Lørdag 17 okt.**

**5.2** Seilasene avvikles lørdag 17 oktDet planlegges inntil 5 seilaser pr. dag.

**5.3** Planlagt tid for varselsignalet for første seilas er kl.11:00.

**5.4** Ingen varselsignal blir gitt etter kl. 15:00 siste dag.

1. **KLASSEFLAGG**

Klasseflagg er yngling flagg

1. **BANEOMRÅDER**

Baneområde vil være Haugelandsosen

# 8 LØPENE

Diagram i Tillegg 1 viser banen og løpet. Den omtrentlige løpslengden vil være 20-45 minutter.

# 9 MERKER

**9.1** Merkene 1 er en gul sylinderbøye.

**9.3** Start- og målmerkene vil være røde trekantbøyer.

10 STARTEN

**10.1** Seilasene startes ved å bruke regel 26

**10.2** Startlinjen vil være mellom to røde trekantbøyer

**10.3** En båt som starter senere enn 5 minutter etter sitt startsignal vil bli scoret DNS (startet ikke) uten en høring. Dette endrer regel A4.

**11 MÅL**

Mållinjen vil være mellom to røde trekantbøyer,

# 12 STRAFFESYSTEM

**12.1** For klassen er regel 44.1 endret slik at totørnstraffen er erstattet med en entørnstraff.

# 13 MAKSIMALTID

**13.1** Båter som ikke fullfører innen 15 minutter etter den første båten som har seilt løpet og fullført noteres som DNF (Fullførte ikke) uten en høring. Dette endrer reglene 35, A4 og A5.

# 14 PROTESTER OG SØKNADER OM GODTGJØRELSE

**14.1** Protestskjemaer fås på regattakontoret på ASF`s klubbhus. Protester og søknader om godtgjørelse eller gjenåpning skal leveres der innen den relevante tidsfristen.

**14.2** For hver klasse gjelder at protestfristen er det som er senest av enten 60 minutter etter at siste båt har fullført dagens siste seilas, eller at regattakomiteen gir signal om ingen flere seilaser den dagen.

**14.3** Beskjed om protester vil bli slått opp innen 30 minutter etter protestfristens utløp for å underrette deltagere om høringer hvor de er parter eller er nevnt som vitner. Høringene vil foregå i protestrommet, som ligger på AFS`s klubbhus, og starter som angitt på oppslagstavlen.

**14.4** Beskjed om protester fra regattakomiteen eller protestkomiteen vil bli slått opp for å underrette båter under regel 61.1(b).

**14.5** Brudd på seilingsbestemmelsenes punkt 16,18, 19, 20, 21 gir ikke grunn for en protest fra en båt. Dette endrer regel 60.1(a). Straffer for brudd på disse bestemmelsene kan være mindre enn diskvalifisering hvis protestkomiteen bestemmer det.

**14.6** På den siste programfestede dagen for seilaser skal en søknad om gjenåpning av en høring leveres

1. innen protestfristen hvis parten som ber om gjenåpning ble informert om avgjørelsen dagen før;
2. ikke senere enn 30 minutter etter at parten som ber om gjenåpning ble informert om avgjørelsen den dagen.

Dette endrer regel 66.

**14.7** På den siste programfestede dagen for seilaser skal en søknad om godtgjørelse basert på en protestkomiteavgjørelse leveres senest 30 minutter etter at avgjørelsen ble slått opp. Dette endrer regel 62.2.

# 15 POENGBEREGNING

**15.1** Systemet for poengberegning følger lavpoengsystemet.

**15.2** 1 seilas må fullføres for at det skal være en gyldig serie.

**15.3** (a) Når færre enn 4 seilaser har blitt fullført, vil en båts poeng for serien være dens totale poengsum.

# 16 SIKKERHETSBESTEMMELSER

En båt som trekker seg fra en seilas skal underrette regattakomiteen så snart som mulig på mobil **97186890**

# 17 UTSTYRS- OG MÅLEKONTROLLER

En båt eller utstyr kan når som helst bli kontrollert for overensstemmelse med klasseregler og seilingsbestemmelsene. På vannet kan en båt gis beskjed av en regattakomiteutstyrsinspektør eller måler om straks å seile til et bestemt område for kontroll.

**18 FJERNING AV SØPPEL**

Søppel kan leveres ombord i support- eller komitebåter.

# 19 RESTRIKSJONER PÅ Å TA BÅTER PÅ LAND

Kjølbåter skal ikke tas på land i løpet av regattaen annet enn med, og i samsvar med betingelsene i, skriftlig forhånds-tillatelse fra regattakomiteen.

# 20 DYKKERUTSTYR OG PLASTBASSENGER

Undervannspusteutstyr og plastbassenger eller lignende skal ikke brukes rundt kjølbåter mellom klarsignalet for første seilas og slutten av regattaen.

# 21 RADIOKOMMUNIKASJON

Unntatt i en nødsituasjon skal en båt verken sende radiomeldinger mens den kappseiler eller motta radiomeldinger som ikke er tilgjengelige for alle båtene. Denne restriksjonen gjelder også mobiltelefoner.

# 22 PREMIER

Det foretas 1/3 premiering av antall startende båter. I tillegg er det premie til beste ungdomsbåt.

# 23 ANSVARSFRASKRIVELSE

Deltagere i regattaen deltar ene og alene på eget ansvar. Se regel 4, Avgjørelse om å kappseile. Den organiserende myndighet vil ikke akseptere noe ansvar for skade på materiell eller person eller dødsfall inntruffet i forbindelse med, før, under eller etter regattaen.

**24 FORSIKRING**

Hver deltagende båt skal være forsikret med gyldig ansvarsforsikring.

# Tillegg 1

Start 1b-port-1b-mål

